# Manual del monitor del sistema

## Introducció

### Monitor del sistema

Shows System Monitor. Displays a graph for system CPU load.

El monitor del sistema mostra informació gràfica sobre la càrrega del sistema en un quadre. Podeu configurar-lo perquè mostri la informació del sistema següent:

- Temps d'utilització de la UCP (unitat central de processament)

- Utilització de la memòria

- Trànsit de xarxa

- Utilització de l'espai d'intercanvi

- Càrrega mitjana del sistema

- Càrrega del disc

### Per a afegir el monitor del sistema a un quadre

Per a afegir el monitor del sistema a un quadre, feu clic amb el botó secundari en el quadre i després escolliu Afegeix al quadre. Seleccioneu el monitor del sistema en el diàleg Afegeix al quadre, després feu clic a D'acord.

La disposició del monitor del sistema varia segons la mida i el tipus de quadre a on està la miniaplicació.

## Visualització de gràfiques

### Visualitzar més gràfiques

Per a configurar la miniaplicació monitor del sistema, feu clic amb el botó secundari sobre la miniaplicació i escolliu Preferències. A Recursos monitoritzats podeu escollir quins gràfics voleu visualitzar:

- Processor

  Seleccioneu aquesta opció per a visualitzar un gràfic de la utilització de l'UCP.

- Memory

  Seleccioneu aquesta opció per a visualitzar un gràfic de la utilització de la memòria.

- Network

  Seleccioneu aquesta opció per a visualitzar un gràfic del trànsit de xarxa.

- Swap Space

  Seleccioneu aquesta opció per a visualitzar un gràfic de la utilització de l'espai d'intercanvi.

- Load

  Seleccioneu aquesta opció per a visualitzar un gràfic de la càrrega mitjana del sistema.

- Harddisk

  Seleccioneu aquesta opció per a visualitzar un gràfic de la utilització del disc.

### Per a visualitzar la utilització actual d'un recurs del sistema

Per a visualitzar la utilització actual d'un recurs del sistema, posicioneu el punter del ratolí a sobre del gràfic corresponent de la miniaplicació. Un indicador mostrarà la utilització actual com a percentatge.

### Per a visualitzar informació addicional del monitor del sistema

Per a visualitzar informació addicional del monitor del sistema, feu clic amb el botó secundari sobre la miniaplicació i escolliu Obre el monitor del sistema per a iniciar l'aplicació monitor del sistema.

L'aplicació monitor del sistema us permet monitoritzar els processos i la utilització dels recursos. Podeu utilitzar l'aplicació monitor del sistema per a modificar-ne el comportament.

## Personalitzar l'aparença

### Diàleg de preferències

Preferences Dialog

### Per a canviar l'amplada

En el menú del botó secundari, aneu a Preferències. A Opcions, utilitzeu el quadre giratori Amplada del monitor del sistema per a especificar l'amplada de cada gràfic del monitor del sistema (en píxels).

### Per a actualitzar a intervals freqüents

En el menú del botó secundari, aneu a Preferències. A Opcions, utilitzeu el quadre giratori Interval entre actualitzacions del monitor del sistema per a especificar l'interval al qual voleu actualitzar els gràfics (en mil·lisegons).

### Canviar els colors d'un gràfic

Per a canviar els colors d'un gràfic, seguiu els passos següents:

1. Feu clic amb el botó secundari sobre la miniaplicació i després escolliu Preferències.

2. Seleccioneu la pestanya que us interessi en l'àrea de Colors del diàleg de Preferències del monitor del sistema.

3. Feu clic en el botó de selecció de color que us interessi canviar en la secció dintre de les pestanyes seleccionada.

4. En el diàleg Trieu un color utilitzeu la roda de color o els quadres giratoris per a escollir el color de la línia per al paràmetre seleccionat.

5. Feu clic a D'acord.

La secció dintre de les pestanyes per a cada recurs proporciona botons de selecció de color que podeu utilitzar per a canviar el color dels paràmetres per a cada recurs.

- Processor

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  User | Temps del processador que s'utilitza per activitats que no són del nucli
  System | Temps del processador que s'utilitza per activitats del nucli
  Nice | Temps del processador que s'utilitza per a processos de baixa prioritat
  IOWait | Temps del processador que s'utilitza quan s'espera per E/S
  Idle | Capacitat de processament no utilitzada

- Memory

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  User | Memòria utilitzada per activitats que no són del nucli
  Shared | Memòria utilitzada per més d'una aplicació
  Buffers | Memòria utilitzada per emmagatzemar temporalment dades enviades o rebudes
  Cached | Memòria utilitzada per a emmagatzemar dades per a un accés ràpid
  Free | Memòria que no s'està utilitzant

- Network

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  SLIP | Connexió de xarxa amb el Protocol d'Internet de Línia Sèrie
  PLIP | Connexió de xarxa amb el Protocol d'Internet de Línia Paral·lel
  Ethernet | Connexió de xarxa Ethernet
  Other | Connexió de xarxa que no sigui SLIP, PLIP o Ethernet
  Background | Sense connexió de xarxa

- Swap Space

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  Used | Espai d'intercanvi que utilitza el sistema
  Free | Espai d'intercanvi que està lliure d'ús

- Load

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  Average | Càrrega del sistema
  Background | això, quan no hi ha càrrega

- Harddisk

  Seleccioneu aquesta pestanya per a mostrar els botons de color per als paràmetres següents:

  Paràmetre | Descripció
  Read | Velocitat de lectura a disc
  Write | Velocitat d'escriptura a disc
  Background | Temps de disc en espera